মিউনিখ, ৮ নভেম্বর: ঘরের মাঠ অ্যালায়েঞ্জ এরিনায় গ্রিসের ক্লাব এইকে এথেন্সকে সহজেই হারাল বায়ার্ন মিউনিখ। বুধবার বিজয়ী দলের হয়ে জোড়া গোল পেয়েছেন পোলিশ স্ট্রাইকার রবার্ট লিওয়ানডস্কি। ইউরোপিয়ান প্রতিযোগিতায় শততম ম্যাচে গোল পাওয়ার পর তিনি বলেছেন, ‘দলের জয়ে বড় ভূমিকা রাখতে পেরে ভালো লাগছে। তবে এর থেকেও ভালো খেলার ক্ষমতা রয়েছে বায়ার্ন মিউনিখের। এইকে এথেন্সের বিরুদ্ধে এই জয় আমাদের আত্মবিশ্বাস অবশ্যই বাড়াবে।’